วัดดอนที่

วัดดอนที่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำโขง ในหมู่ที่ 3 ตำบลริมโขง อำเภอเชียงของ จังหวัดเชียงราย มีที่ดินตั้งวัดเนื้อที่ 6 ไร่

วัดดอนที่ตั้งวัดเมื่อ พ.ศ. 2475 มีการบูรณปฏิสังขรณ์ เมื่อ พ.ศ. 2518 นำโดยนายประสงค์ หุตะปานและคณะศรัทธาบ้านดอนที่ 

อาคารเสนาสนะประกอบด้วย วิหารไม้สักแบบเปิดโล่งศิลปะล้านนา ภายในวิหารเป็นที่ประดิษฐานพระประธานแบบเชียงแสน ซึ่งมีความกว้างฐานราว 2 เมตร สูงราว 2.5 เมตร ด้านหลังมีพระธาตุเจดีย์สีเหลืองอยู่องค์หนึ่ง ภายในบรรจุข้าวของมีค่าที่ชาวบ้านนำมาถวายบูชา มีประเพณีสรงน้ำพระธาตุทุกปีในวันที่ 13 เมษายน หรือวันสงกรานต์

รายนามเจ้าอาวาส
 พระบุญปั้น อุตฺตโม
 พระทองสุข ปภากโร

อ้างอิง

ดอนที่
หมวดหมู่:สิ่งก่อสร้างในอำเภอเชียงของ